Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 765/14/3307	Prievidza, 22.12.2014
EEČ : 2-27-221-2014

U Z N E S E N I E

Trestná vec:	obvinený XXXXX 
Prečin:	Nebezpečné prenasledovanie podľa § 360a odsek 1 písmeno b, písmeno c, písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od presne nezisteného dňa od mája 2014 do 1. 10. 2014 v Prievidzi v mieste trvalého bydliska a na iných miestach v meste XXXXX poškodenú XXXXX, nar. 26. 2. 1985 dlhodobo prenasleduje takým spôsobom, že vyhľadáva jej osobnú blízkosť a sleduje ju, a to tak, že jej pravidelne vyzváňa na zvonček pri vchodových dverách do bytu a denne sa pohybuje v blízkosti trvalého bydliska poškodenej, snaží sa kontaktovať poškodenú prostredníctvom tretích osôb, písomne a prostredníctvom internetu za účelom vzájomného spolužitia, a to aj napriek tomu, že poškodená nedala obvinenému žiaden podnet, aby ju kontaktoval a niekoľkokrát ho vyzvala, aby jej dal pokoj a nekontaktoval ju, nakoľko si to neželá, pričom konanie obvineného podsatným spôsobom zhoršilo kvalitu života poškodenej a obmedzuje ju to v obvyklom spôsobe života, ako aj vzbudzuje dôvodnú obavu o jej život a zdravie,

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník OR PZ Obvodného oddelenia PZ v Prievidzi uznesením číslo ORP-1109/PD-PD-2014 dňa 1. 10. 2014 začal trestné stíhanie a súčasne vzniesol obvinenie XXXXX z prečinu nebezpečného prenasledovania podľa § 360a ods. 1 písm. b, c, e Tr. zák. na tom skkutkovom základe, že od presne nezisteného dňa od mája 2014 do 1. 10. 2014 v Prievidzi v mieste trvalého bydliska a na iných miestach v meste XXXXX poškodenú XXXXX, nar. 26. 2. 1985 dlhodobo prenasleduje takým spôsobom, že vyhľadáva jej osobnú blízkosť a sleduje ju, a to tak, že jej pravidelne vyzváňa na zvonček pri vchodových dverách do bytu a denne sa pohybuje v blízkosti trvalého bydliska poškodenej, snaží sa kontaktovať poškodenú prostredníctvom tretích osôb, písomne a prostredníctvom internetu za účelom vzájomného spolužitia, a to aj napriek tomu, že poškodená nedala obvinenému žiaden podnet, aby ju kontaktoval a niekoľkokrát ho vyzvala, aby jej dal pokoj a nekontaktoval ju, nakoľko si to neželá, pričom konanie obvineného podsatným spôsobom zhoršilo kvalitu života poškodenej a obmedzuje ju to v obvyklom spôsobe života, ako aj vzbudzuje dôvodnú obavu o jej život a zdravie.

Vykonaným dokazovaním bolo preukázané, že obvinený XXXXX sa predmetného prečinu skutočne dopustil, obvienný sa k skutku priznal. Z trestnej činnosti je usvedčený  tiež výpoveďou poškodenej a zadováženými listinnými dôkazmi.

V rámci vyšetrovania bol skúmaný duševný stav obvineného XXXXX znalcami z odboru zdravotníctva - psychiatrie, zo záverov ktorého vyplýva, že obvinený  XXXXX v  čase skutku ako aj v súčasnej dobe trpí duševnou poruchou v pravom slova  zmysle a to schizofréniou, obvinený v čase skutku nemohol rozpoznať nebezpečenstvo svojho konania, jeho ovládacia aj rozpoznávacia zložka boli znížené na úrovni vymiznutia, obvinený v súčasnosti nechápe  zmysel trestného konania. Pobyt obvineného na slobode je pre spoločnosť z psychiatrického hľadiska nebezpečný, znalci navrhujú obvinenému uložiť ochranné psychiatrické liečenie ústavnou formou.

Dňa 19. 12. 2014 mi vyšetrovateľ predložil vyšetrovadcí spis  číslo ORP-755/1-VYS-PD-2014 s návrhom na zastavenie trestného stíhania podľa § 215 ods. 1 písm. e Tr. por.

Preskúmaním vyšetrovacieho spisu, s poukazom na vyššie uvedené skutočnosti som dospela k záveru, že návrh vyšetrovateľa  je dôvodný.

Podľa § 215 ods. 1 písm. e Tr. por., prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Keďže zo záverov znaleckého posudku vyplývajú skutočnosti, na základae ktorých obvinený XXXXX bol v čase skutku  neprísčetný a aj v súčasnej dobe nechápe zmysel a účel trestno konania, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka